cyanic-selkie/wikianc huggingface dataset:
โพรซีดดิง
ภายในรายงานประกอบด้วยผลงานของนักวิจัยที่ได้มาแสดงผลงานในการสัมมนา
การสมานแผล
การสมานแผล (wound healing, wound repair) เป็นกระบวนการซับซ้อนซึ่งผิวหนังหรืออวัยวะอื่นทำการซ่อมแซมตัวเองหลังจากได้รับบาดเจ็บ ในผิวหนังปกติ ชั้น epidermis และ dermis อยู่ในสมดุลสถิตตลอดเวลาเพื่อสร้างเกราะกำบังป้องกันร่างกายจากสิ่งแวดล้อมภายนอก เมื่อเกราะป้องกันนี้ถูกทำลายจะมีกระบวนการทางสรีรวิทยาปกติเพื่อทำการรักษาบาดแผลเกิดขึ้นทันที ตัวแบบคลาสสิกของการสมานแผลแบ่งออกเป็นสามหรือสี่ระยะซึ่งค่อนข้างซ้อนทับกัน ระยะที่ (1) คือระยะการหยุดของเลือด (hemostasis) ซึ่งนักวิชาการบางท่านไม่นับเป็นระยะ (2) การอักเสบ (inflammatory) (3) การเจริญ (proliferative) และ (4) การปรับรูปร่าง (remodeling) เมื่อเกิดมีการบาดเจ็บของผิวหนังจะมีเหตุการณ์ทางชีวเคมีอันซับซ้อนเกิดขึ้นเป็นขั้นตอนที่สอดรับกันอย่างดีเพื่อรักษาบาดแผล ภายในไม่กี่นาทีหลังได้รับบาดเจ็บเกล็ดเลือดจะมารวมตัวกันที่บริเวณบาดแผลเพื่อสร้างเป็น fibrin clot โดย clot นี้จะทำหน้าที่ควบคุมไม่ให้เลือดไหล
ในระยะการอักเสบ แบคทีเรียและเศษเซลล์จะถูกจับกินและกำจัดทิ้ง มี factor หลายอย่างถูกปล่อยออกมาทำให้มีการย้ายที่และการแบ่งตัวของเซลล์ที่เกี่ยวข้องกับระยะการเจริญ
ในระยะเจริญมีลักษณะเฉพาะคือการสร้างหลอดเลือดใหม่ (angiogenesis) การวางตัวของคอลลาเจน (collagen deposition) การสร้างเนื้อเยื่อแกรนูเลชัน (granulation tissue formation) การสร้างเนื้อเยื่อบุผิว (epithelialization) และการหดรั้งตัวของบาดแผล (wound contraction) ในการสร้างหลอดเลือดใหม่จะมีการสร้างหลอดเลือดขึ้นมาใหม่จากเซลล์เยื่อบุผิวหลอดเลือด ใน fibroplasia และ granulation tissue formation นั้นเซลล์ไฟโบรบลาสต์จะเจริญและสร้าง extracellular matrix ขึ้นมาใหม่โดยการหลั่ง collagen และ fibronectin ในขณะเดียวกันเยื่อบุผิวจะมีการสร้างเยื่อบุผิวขึ้นใหม่โดยเซลล์เยื่อบุผิวจะเจริญและ "คืบคลาน" มาอยู่เหนือก้นแผล เป็นการปกป้องเนื้อเยื่อที่กำลังสร้างขึ้นใหม่
ในขั้นตอนการเจริญเต็มที่และปรับรูปร่างของบาดแผล collagen จะมีการปรับรูปร่างและจัดเรียงตำแหน่งใหม่ตามแนวแรงตึง เซลล์ที่หมดหน้าที่จะทำลายตัวเองด้วยกระบวนการ apoptosis
อย่างไรก็ดี กระบวนการเหล่านี้ซับซ้อนและเปราะบางอย่างมาก มีโอกาสถูกขัดจังหวะทำให้เกิดการล้มเหลวของการสมานแผลกลายเป็นบาดแผลที่ไม่หายเรื้อรังได้ ปัจจัยที่อาจมีส่วน เช่น เบาหวาน โรคหลอดเลือดดำหรือหลอดเลือดแดง อายุมาก และการติดเชื้อ เป็นต้น
ภาษาโกโฮ
ภาษาโกโฮ (Koho) หรือภาษากะโฮ ภาษาโกฮอร์ มีผู้พูดทั้งหมด 129,000 คน (พ.ศ. 2542) ทางภาคใต้ของเวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน
อมิตาภ พัจจัน
อมิตาภ พัจจัน (अमिताभ बच्चन; เกิด 11 ตุลาคม ค.ศ. 1942) เป็นนักแสดง นักร้อง พิธีกร โปรดิวเซอร์ชาวอินเดีย และอดีตนักการเมืองที่เป็นที่รู้จักจากผลงานของเขาคือ โชเล่ย์, ฟ้ามิอาจกั้นรัก, ปาฏิหาริย์วิญญาณรักเหนือโลก ฯลฯ เป็นบิดาของนักแสดงอินเดีย อภิเษก พัจจัน และเป็นพ่อสามีของนักแสดง ไอศวรรยา ราย อมิตาภยังเป็นสมาชิกเครื่องอิสริยาภรณ์เลฌียงดอเนอร์ของประเทศฝรั่งเศสอีกด้วย
ฟิลิปส์บืร์ค
ฟิลิปส์บืร์ค (Philipsburg) เป็นเมืองหลวงของซินต์มาร์เติน ซึ่งเป็นดินแดนในทะเลแคริบเบียนของราชอาณาจักรเนเธอร์แลนด์ เมืองนี้มีประชากร 1,894 คน
ภูมิอากาศ
ฟิลิปส์บืร์คมีสภาพภูมิอากาศแบบทุ่งหญ้าสะวันนา (เคิพเพิน Aw) และแห้งแล้งกว่าพื้นที่ส่วนใหญ่ของแคริบเบียนตะวันออกเฉียงเหนือเนื่องจากพื้นที่อับฝนจากภูเขาของเกาะ ทำให้ลมค้าทางตะวันออกเฉียงเหนือไม่พัดมา เดือนที่แห้งแล้งที่สุดอยู่ในช่วงมกราคมถึงกรกฎาคม และชื้นที่สุดในเดือนกันยายนถึงพฤศจิกายน
สายสิญจน์
สายสิญจน์ เป็นคำใช้เรียกเส้นด้ายสีขาวยาวๆ ที่พระถือขณะประนมมือเจริญพระพุทธมนต์หรือที่วงรอบบ้านเรือนเพื่อให้เป็นสิริมงคลเวลาทำบุญที่บ้าน
ในเวลาทำบุญที่บ้านนิยมใช้สายสิญจน์วงรอบบ้านโดยเวียนขวา คือวนให้อยู่ทางขวามือแล้วโยงมาวนขวาที่ฐานพระพุทธรูปอีกรอบหนึ่งหรือ 3 รอบ แล้วคลี่มาวางไว้บนพานอยู่ด้านขวามือของภิกษุรูปที่ประธานเจริญพระพุทธมนต์
ด้ายสายสิญจน์เรียกอีกอย่างหนึ่งว่า ด้ายปริตร คือด้ายศักดิ์สิทธ์ที่เกิดจากพระพุทธมนต์ที่พระท่านสวดสาธยายหรือเสกเป่าไว้ ถือกันว่าสามารถป้องกันอันตรายเช่นภูติผีปีศาจได้ และถือว่าเป็นด้ายมงคล เช่น ด้ายที่จับเป็นวงกลมสองวงสำหรับสวมศีรษะคู่บ่าวสาวซึ่งเรียกว่า มงคลแฝด
วัดลำพญา
วัดลำพญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลลำพญา อำเภอบางเลน จังหวัดนครปฐม เนื้อที่ตั้งวัด 39 ไร่ 3 งาน 10 ตารางวา ที่ธรณีสงฆ์ 1 งาน 48 ตารางวา
วัดลำพญาประกาศตั้งวัดเมื่อ พ.ศ. 2418 ในสมัยพระบาทสมเด็จพระจุลจอมเกล้าเจ้าอยู่หัว ตั้งชื่อวัดตามชื่อคลองที่ขุด ลำพญา เป็นชื่อของหมู่บ้านในสมัยที่ยังเป็นอำเภอบางปลา มณฑลนครชัยศรี ที่ได้มีประวัติเล่าไว้ว่าในสมัยพระบาทสมเด็จพระจุลจอมเกล้าเจ้าอยู่หัว ว่า พระยากรมท่า ได้ทำการขุดคลองบริเวณท้ายตลาดในปัจจุบันเพื่อให้จับจองที่นา ให้ชาวบ้านมีอาชีพเกษตรกรรรม แถวนี้จึงได้มีชาวบ้านแบ่งเป็นสองกลุ่ม คือ ชาวมอญ ที่อพยพมาจากสามโคกในปลายสมัยรัชกาลที่ 3 ตั้งบ้านเรือนอยู่ทางฝั่งตะวันตกของแม่น้ำ ทำอาชีพการเกษตรและชาวจีนซึ่งตั้งบ้านเรือนอยู่ทางฝั่งตะวันออกของแม่น้ำจะทำการค้าขาย บริเวณนี้ลำพญาจึงกลายเป็นตลาด ชื่อ ตลาดน้ำลำพญา ที่ปัจจุบันยังคงมีอยู่ วัดมีบริการ เรือล่องแม่น้ำท่าจีน โดยมีเรือและเส้นทางให้เลือกตามชอบ เช่น เรือแจวโบราณ ออกจากหน้าวัดลำพญาไปนมัสการศาลเจ้าแม่ทับทิม
ภายในวัดมี หลวงพ่อมงคลมาลานิมิต พระพุทธรูปปางมารวิชัย ที่สร้างด้วยศิลาแลง พอกปูนและปิดทองทับ วัดลำพญาได้รับพระราชทานวิสุงคามสีมาวันที่ 9 มิถุนายน พ.ศ. 2442 วัดยังมีพิพิธภัณฑ์พื้นบ้านตลาดน้ำวัดลำพญา เริ่มก่อตั้งเมื่อวันที่ 5 กันยายน พ.ศ. 2546 เป็นสถานที่รวบรวมและเผยแพร่ ศิลปวัตถุเครื่องมือ เครื่องใช้ที่แสดงถึงวิธีชีวิตไทยริมแม่น้ำท่าจีน
ฤติก โรศัน
ฤติก โรศัน (Hrithik Roshan; ऋतिक रोशन; ; 10 มกราคม พ.ศ. 2517) เป็นนักแสดงชื่อดังจากประเทศอินเดีย เขาได้เข้าวงการบันเทิงตั้งแต่อายุ 6 ปี
ภาษาค้าง
ภาษาค้าง (Kháng)หรือภาษาขะอาง ภาษาฮาง ภาษาเบรน มีผู้พูดทั้งหมด 3,920 คนในเวียดนามทางตะวันตกเฉียงเหนือ ใกล้เคียงกับภาษาปวก ภาษาพองคะเนียงในลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อย ขมุ
สะพานหิน
สะพานหิน เป็นสถานที่พักผ่อนหย่อนใจภายในตัวเมืองภูเก็ต มีลักษณะเป็นชายหาดอยู่สุดถนนภูเก็ตซึ่งยื่นลงไปในทะเลเล็กน้อย เป็นที่ตั้ง ของอนุสาวรีย์หลัก 60 ปี ซึ่งสร้างขึ้นเมื่อ พ.ศ. 2511 เพื่อเป็นที่ระลึกแก่กัปตันเอ็ดเวิร์ด โธมัสไมล์ ชาวออสเตรเลียผู้นำเรือขุดแร่ลำแรกมาใช้ขุดแร่ดีบุกในประเทศไทย เมื่อ พ.ศ. 2452 รวมทั้งเป็นที่ตั้งของศูนย์กีฬา สระว่ายน้ำ ศูนย์บริการคอมพิวเตอร์แก่ประชาชน ศูนย์เยาวชน ซึ่งอยู่ในความรับผิดชอบของเทศบาลนครภูเก็ต และศาลเจ้ากิ้วเที้ยนเก้ง สถานที่สักการะพระนางกิ้วเที้ยนเลี่ยนลื้อ และใช้เป็นสถานที่ประกอบพิธีในเทศกาลกินผัก
ประวัติ
เดิมที บริเวณสะพานหินเป็นท่าเรือสำคัญที่เรือขนส่งสินค้า และเรือโดยสารใช้เป็นจุดเทียบท่า ถือเป็นท่าเรือใหญ่ของการเดินทางในเขตทะเลอันดามัน เชื่อกันว่าท่าเรือสะพานหินยังเป็นท่าเทียบเรือที่ตัวแทนชาวภูเก็ตซึ่งเดินทางกลับจากประเทศจีนนำควันธูป (เหี่ยวเอี้ยน) มาเพื่อประกอบพิธีกินผัก จนกลายเป็นประเพณีสำคัญของชาวภูเก็ตในปัจจุบัน
ความสำคัญทางประวัติศาสตร์ของสะพานหิน ยังเป็นบริเวณที่เรือขุดแร่ลำแรกของโลกทำการขุดแร่ดีบุกจากอ่าวทุ่งคาซึ่งเป็นทะเลบริเวณสะพานหินขึ้นเป็นครั้งแรกของโลกด้วย โดยผู้นำเรือขุดแร่ดังกล่าวเข้ามาขุดแร่ คือ กัปตันเอ็ดเวิร์ด โธมัส ไมลส์ ชาวออสเตรเลีย เมื่อ พ.ศ. 2452 ซึ่งภายหลังก็ส่งผลให้มีการสร้างเรือขุดแร่ขึ้นใช้งานอย่างแพร่หลายในภูมิภาคเอเชียตะวันออกเฉียงใต้
จนกระทั่ง พ.ศ. 2511 อธิบดีกรมมีความคิดที่จะให้มีสิ่งปลูกสร้าง เพื่อเป็นอนุสรณ์ระลึกถึงการขุดแร่ด้วยเรือขุดแร่ลำแรกของโลก จึงได้เปิดให้มีการประกวดออกแบบจนสิ้นปี พ.ศ. 2511 มีผู้ประกวดออกแบบทั้งสิ้น 6 ราย ทางคณะกรรมการพิจารณาเลือกแบบของนายชวลิต หัสพงษ์ มาดำเนินการก่อสร้างอนุสาวรีย์ โดยได้รับความช่วยเหลือจาก บริษัททุ่งคาฮาเบอร์ทินเดร็ดยิ่งเบอร์ฮัด (Tongkah Harbour Tin Dredging Co. Ltd) ที่ตั้งของอนุสาวรีย์ดังกล่าวอยู่บริเวณริมหาดปลายแหลมของสะพานหิน ณ ขณะนั้น
สิ่งปลูกสร้างอื่นๆ
ภายหลังมีการถมทะเลบริเวณสะพานหินเพิ่มพื้นที่สาธารณประโยชน์ โดยใช้วัสดุส่วนหนึ่งเป็นดินโคลนที่ลอกจากคลองก่อจ๊าน ซึ่งเป็นคลองที่ขุดลอกเพื่อใช้ประโยชน์เป็นที่จอดเรือประมงขนาดเล็ก ดำเนินการขุดโดยกัปตันเอ็ดเวิร์ด โธมัส ไมลส์ วัสดุอีกส่วนเป็นขยะและซากจากการรื้อถอนสิ่งปลูกสร้าง พื้นที่ส่วนที่เพิ่มขึ้นนี้ได้รับการปรับปรุงใช้เป็นสนามกีฬากลางและศูนย์อำนวยความสะดวกต่างๆ ของเทศบาลนครภูเก็ตส่วนหนึ่ง ใช้เป็นสวนสาธารณะสำหรับประชาชนใช้เป็นที่พักผ่อนหย่อนใจอีกส่วนหนึ่ง
สิ่งปลูกสร้างอีกสิ่งหนึ่งที่อยู่บริเวณสะพานหิน คือ ศาลเจ้ากิ้วเที้ยนเก้ง ซึ่งใช้เป็นที่สักการบูชาพระนางกิ้วเที้ยนเลี่ยนลื้อ ผู้เป็นเทพเจ้าชั้นผู้ใหญ่ฝ่ายศาสนาเต๋า โดยสร้างตามคำบอกเล่าของร่างทรง ว่าพระนางต้องการให้สร้างศาลเจ้าสำหรับพระนางขึ้นที่ปลายแหลมสะพานหิน เพื่อที่พระนางจะได้ช่วยปกป้องลูกหลานชาวภูเก็ตจากภัยพิบัติต่างๆ โดยเริ่มก่อสร้างตั้งแต่ พ.ศ. 2539 จนแล้วเสร็จใน พ.ศ. 2540 มีลักษณะสถาปัตยกรรมจีน ทั้งนี้ในช่วงเทศกาลกินผัก ศาลเจ้าแห่งนี้ยังใช้เป็นที่ประกอบพิธีรับพระและส่งพระในตอนเริ่มและตอนท้ายของพิธีกินผัก
จังหวัดกำปงจาม
กำปงจาม หรือ ก็อมป็วงจาม (កំពង់ចាម) เป็นจังหวัดหนึ่งทางตะวันออกของประเทศกัมพูชา มีเมืองกำปงจามเป็นเมืองหลักของจังหวัด ประชากรส่วนใหญ่ประกอบอาชีพเกษตรกรรม อยู่ห่างจากกรุงพนมเปญ ไปทางทิศตะวันออกเฉียงเหนือ 121 กิโลเมตร
การแบ่งเขตการปกครอง
เมื่อวันที่ 31 ธันวาคม พ.ศ. 2556 พระบาทสมเด็จพระบรมนาถ นโรดม สีหมุนี ได้ลงพระปรมาภิไธยในพระราชกฤษฎีกา เพื่อแยกจังหวัดกำปงจามออกเป็น 2 จังหวัด ได้แก่ จังหวัดกำปงจามและจังหวัดตะโบงคมุม ส่งผลให้เขตปกครองย่อยในจังหวัดกำปงจามลดลงเหลือ 10 อำเภอ (ស្រុក) จาก 16 อำเภอ ได้แก่
ในส่วนของ 6 อำเภอซึ่งแยกไปขึ้นกับจังหวัดตะโบงคมุมนั้นได้แก่
บอเฆเยเชย์ฆมูซอ
บอเฆเยเชย์ฆมูซอ เป็นหมู่บ้านในตำบลเชย์ฆมูซอ อำเภอกลาง เทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 346 คน 77 ครัวเรือน
นูตคาโทน
นูตคาโทน (Nootkatone) เป็นสารประกอบอินทรีย์ประเภทเซสควิเทอร์พีนอยด์ (sesquiterpenoid) ที่พบตามธรรมชาติ และเป็นสารประกอบคีโทนชนิดอะโรมาติกที่สำคัญและมีราคาแพงที่สุดที่พบในผลเกรปฟรุต นอกจากนี้ยังพบในสิ่งมีชีวิตอื่น ๆ ด้วย
นูตคาโทนถูกสันนิษฐานว่าเป็นหนึ่งในองค์ประกอบหลักทางเคมีของกลิ่นและรสชาติของเกรปฟรุต ในสารที่มีความบริสุทธิ์สูงมักพบเป็นผลึกไม่มีสี ส่วนสารสกัดหยาบมีลักษณะเป็นของเหลวหนืดและมีสีเหลือง โดยปกตินูตคาโทนจะสกัดจากเกรปฟรุตผ่านกระบวนการออกซิเดชันทางเคมีหรือทางชีวเคมีของวาเลนซีน (Valencene) นูตคาโทนพบได้ในต้นสนซีดาร์เหลืองอะแลสกา เช่นเดียวกับในหญ้าแฝก
แหล่งกำเนิดตามธรรมชาติ
นูตคาโทนถูกแยกได้จากเนื้อไม้สนซีดาร์ชนิดเหลืองอะแลสกา (Callitropsis nootkatensis) ซึ่งชื่อสายพันธุ์ nootkatensis มาจากภาษาของชาวนู-ชา-นุลท์ (Nuu-Chah-Nulth) ซึ่งเป็นชนพื้นเมืองของแคนาดา (เดิมเรียกว่าชาวนูตคา (Nootka))
กลไกการออกฤทธิ์
เช่นเดียวกับเทอร์พีนอยด์จากพืชชนิดอื่น ๆ นูตคาโทนกระตุ้นตัวรับออคโตพามีนประเภทแอดริเนอร์จิกชนิดแอลฟา 1 (PaOA1) ซึ่งในสัตว์ขาปล้องที่ไวต่อสารสื่อประสาทชนิดนี้จะเกิดอาการกระตุกของกล้ามเนื้ออย่างรุนแรง
การใช้งาน
นูตคาโทนใช้เป็นสารแต่งกลิ่นสำหรับเครื่องดื่ม เป็นสารไล่แมลง และเป็นตัวบ่งชี้การสุกของผลไม้
มีการแสดงว่านูตคาโทนในรูปแบบสเปรย์เป็นยาไล่หรือยาฆ่าแมลงที่มีประสิทธิภาพสำหรับเห็บกวาง (Ixodes scapularis) และเห็บโลนสตาร์ (Amblyomma americanum) นอกจากนี้ยังเป็นสารไล่หรือฆ่าแมลงที่มีประสิทธิภาพสำหรับยุง และอาจไล่ตัวเรือด เหา และแมลงอื่นได้ นูตคาโทนเป็นสารกำจัดแมลงที่เป็นมิตรต่อสิ่งแวดล้อมเนื่องจากเป็นน้ำมันหอมระเหยที่ไม่ตกค้างในสิ่งแวดล้อม ได้รับการอนุมัติการใช้งานจากสำนักงานปกป้องสิ่งแวดล้อมสหรัฐ (EPA) ในวันที่ 10 สิงหาคม พ.ศ. 2563 ความสามารถในการไล่เห็บ ยุง และแมลงอื่น ๆ อาจอยู่ได้นานหลายชั่วโมง ตรงกันข้ามกับสารไล่แมลงที่ได้จากน้ำมันของพืชอื่น เช่น ตะไคร้หอม เปปเปอร์มินต์ และน้ำมันตะไคร้ นูตคาโทนไม่เป็นพิษต่อมนุษย์ เป็นวัตถุเจือปนอาหารที่ได้รับอนุมัติ และมักใช้ในอาหาร เครื่องสำอาง และยา
ศูนย์ควบคุมโรคติดต่อสหรัฐ (CDC) ได้อนุมัติสิทธิแก่สองบริษัทเพื่อผลิตเป็นยาไล่และยาฆ่าแมลง บริษัท Allylix (ปัจจุบันคือ Evolva) หนึ่งในบริษัทที่ได้รับใบอนุญาต ได้พัฒนากระบวนการหมักเอนไซม์ที่จะผลิตนูตคาโทนได้อย่างคุ้มค่ากว่ากระบวนการสกัดแบบเดิม
วิทยาลัยเทคโนโลยีอุดมศึกษาพณิชยการ
วิทยาลัยเทคโนโลยีอุดมศึกษาพณิชยการ (Udomsueksaphanitchayakan Technological College) ก่อตั้งในปี พ.ศ. 2524 ในชื่อ โรงเรียนอุดมศึกษาพณิชยการ ต่อมาในปี พ.ศ. 2554 เปลี่ยนชื่อเป็น วิทยาลัยเทคโนโลยีอุดมศึกษาพณิชยการ
วิชาการบัญชี
วิชาการบัญชี เป็นวิชาศึกษาเรื่อง ทรัพย์สิน หนี้สิน ทุนของกิจการ รายรับ และ รายจ่าย โดยการศึกษานั้นจะอิงกับ GAAP พร้อมทั้งดูตัวกฎหมายและข้อบังคับในแต่ล่ะประเทศ ทั้งนี้ในวิชาการบัญชียังได้แตกแกเป็นหลายแขนง บัญชีการตรวจสอบ บัญชีธนาคาร บัญชีต้นทุน(บัญชีบริหาร) ฯลฯ ทั้งนี้ วิชาการบัญชีได้แบ่งได้อย่างเด่นชัดอยู่ 2 ประเภท คือ การทำบัญชี กับการตรวจสอบบัญชี
วิทยาลัยเทคโนโลยีอุดมศึกษาพณิชยการ
ประวัติ
ปี 2526 เปิดทำการสอนในระดับประกาศนียบัตรวิชาชีพเทคนิค (ปวท.) ประเภทวิชาบริหารธุรกิจ สาขาวิชาการบัญชี ต่อมาในปี 2530 เปิดทำการสอนในระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาการบัญชี หลักสูตรของกรมอาชีวศึกษา ต่อมาในปี 2531 ได้ขอเปลี่ยนหลักสูตรจากหลักสูตรของกรมอาชีวศึกษามาเป็นหลักสูตรของสถาบันเทคโนโลยีราชมงคล และในปี 2537 ขอยกเลิกระดับประกาศนียบัตรวิชาชีพเทคนิค (ปวท.) ปี 2540 เปิดทำการสอนสาขาวิชาการตลาด ในรอบเช้า และสาขาวิชาคอมพิวเตอร์ ในรอบบ่าย
ปัจจุบัน วิทยาลัยเทคโนโลยีอุดมศึกษาพณิชยการ เปิดสอนหลักสูตรการศึกษาขั้นพื้นฐาน ระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาพณิชยกรรม สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี การตลาด คอมพิวเตอร์ธุรกิจ ปีการศึกษา 2550 ได้เปิดสอนสาขาวิชา การพาณิชย์อิเล็กทรอนิกส์ การจัดการโลจิสติกส์ และปีการศึกษา 2552 เปิดสอนประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ โดยใช้หลักสูตรสำนักงานคณะกรรมการการอาชีวศึกษา โดยผู้บริหารของสถานศึกษามีความมุ่งมั่นในการจัดการศึกษาสายอาชีพเพื่อพัฒนาเยาวชนในท้องถิ่นและของชาติให้เป็นผู้ที่มีคุณธรรม จริยธรรมที่ดีงาม มีความเป็นเลิศในด้านวิชาการและทักษะวิชาชีพ อันจะเป็นกำลังสำคัญ ในการพัฒนาประเทศให้เจริญก้าวหน้าสืบไป
หลักสูตร
ระดับประกาศนียบัตรวิชาชีพ (ปวช.) ประเภทวิชาพณิชยกรรม สาขาวิชาพณิชยการ สาขางานการบัญชี สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด สาขาวิชาการพาณิชย์อิเล็กทรอนิกส์ และสาขาวิชาการจัดการโลจิติกส์ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด หลักสูตรสำนักงานคณะกรรมการการอาชีวศึกษา (รับผู้สำเร็จการศึกษา ม.6 หรือเทียบเท่า)
คดีระหว่างบราวน์กับคณะกรรมการการศึกษา
คดีระหว่างบราวน์ กับคณะกรรมการการศึกษาโทเพกา (Brown v. Board of Education of Topeka) รหัส 347 U.S. 483 (1954) เป็นคำวินิจฉัยหลักสำคัญของศาลสูงสุดสหรัฐ ที่ซึ่งศาลวินิจฉัยว่ากฎหมายรัฐของสหรัฐซึ่งกำหนดให้มีการแบ่งแยกเชื้อชาติในโรงเรียนรัฐบาลขัดต่อรัฐธรรมนูญ แม้โรงเรียนที่แบ่งแยกแล้วนั้นจะมีคุณภาพที่เท่ากันก็ตาม ศาลฯ มีคำวินิจฉัยในวันที่ 17 พฤษภาคม 1954 ด้วยมติเอกฉันท์ (9 ต่อ 0) ระบุว่า "สิ่งอำนวยความสะดวกทางการศึกษาที่แยกกันนั้นไม่เท่าเทียมในตัวเอง" ฉะนั้นจึงเป็นการฝ่าฝืนวรรคการให้ความคุ้มครองเท่าเทียมกันของการแก้ไขเพิ่มเติมรัฐธรรมนูญสหรัฐครั้งที่ 14 อย่างไรก็ตาม ในคำวินิจฉัยยาว 14 หน้านี้ไม่ได้ระบุวิธีการยุติการแบ่งแยกเชื้อชาติในโรงเรียน และคำวินิจฉัยของศาลฯ ที่สองในคดีบราวน์ 2 (349 U.S. 294 (1955)) เพียงแต่สั่งให้รัฐต่าง ๆ ยุติการแบ่งแยก "โดยใช้ความเร็วรอบคอบทั้งปวง"
คดีนี้เริ่มในปี 1951 เมื่อเขตพื้นที่การศึกษาของโรงเรียนรัฐบาลในโทเพกา รัฐแคนซัส ปฏิเสธรับธิดาของประชากรท้องถิ่นผิวดำ ออลิเวอร์ บราวน์ เข้าศึกษาในโรงเรียนที่ใกล้บ้านของเขาที่สุด กลับบังคับให้เธอต้องเดินทางด้วยรถประจำทางไปยังโรงเรียนประถมศึกษาที่แยกไว้สำหรับคนผิวดำ (segregated black school) ซึ่งตั้งอยู่ไกลออกไป ในขณะที่เขตพื้นที่การศึกษาของรัฐอื่น ๆ ที่ปรากฏในคดีร่วม (combined case) ศาลล่างในโทเพกาวินิจฉัยว่าโรงเรียนที่แบ่แยกนั้น "มีความเท่าเทียมโดยสภาพเมื่อคำนึงถึงสิ่งปลูกสร้าง การขนส่ง หลักสูตรและคุณวุฒิการศึกษาของครู" แม้กำหนดให้มีการเยียวยาอยู่บ้าง ฉะนั้นเมื่อมีส่วนเกี่ยวข้องของคดีแคนซัส ข้อวินิจฉัยของศาลสงสุดจึงขึ้นอยู่กับปัญหาการแบ่งแยกโดยเฉพาะ
ครอบครัวบราวน์และครอบครัวคนผิวดำท้องถิ่นอื่นอีก 12 ครอบครัวที่ตกอยู่ในสถานการณ์คล้ายกันยื่นฟ้องคดีในนามกลุ่มบุคคลต่อศาลกลางของสหรัฐต่อคณะกรรมการการศึกษาโทเพกา โดยอ้างว่านโยบายการแบ่งแยกของคณะกรรมการฯ ไม่ชอบด้วยรัฐธรรมนูญ องค์คณะผู้พิพากษาสามคนของศาลแขวงเขตแคนซัสมีคำตัดสินของคณะลูกขุนให้ครอบครัวบราวน์แพ้คดี โดยอ้างบรรทัดฐานคำวินิจฉัยของศาลสูงสุดในปี 1896 ใน คดีระหว่างเพลสซีกับเฟอร์กูสซัน ซึ่งศาลฯ วินิจฉัยว่าการแบ่งแยกเชื้อชาติไม่ได้ละเมิดวรรคการให้ความคุ้มคอรงเท่าเที่ยมกันในการแก้ไขเพิ่มเติมรัฐธรรมนูญสหรัฐครั้งที่ 14 หากสถานที่หรือสิ่งอำนวยความสะดวกที่กำลังกล่าวถึงนั้นเท่าเทียมกัน หลักที่ต่อมารู้จักในชื่อ "แบ่งแยกแต่เท่ากัน" ครอบครัวบราวน์ โดยประธานที่ปรึกษาของ NAACP เทอร์กูด มาร์แชล ว่าความให้ อุทธรณ์ต่อไปยังศาลสูงสุด ซึ่งรับไต่สวนคดี
คำวินิจฉัยของศาลฯ ในคดีบราวน์กลับคำวำนิจฉัยใน คดีระหว่างเพลสซีกับเฟอร์กูสซัน บางส่วน โดยการประกาศว่าหลัก "แบ่งแยกแต่เท่าเทียม" ไม่ชอบด้วยรัฐธรรมนูญสำหรับโรงเรียนรัฐบาลและสิ่งอำนวยความสะดวกด้านการศึกษาของสหรัฐ คำตัดสินนี้เป็นการปูทางไปสู่การหลอมรวมทางเชื้อชาติ (Racial integration) และเป็นชัยสำคัญของขบวนการสิทธิพลเมือง และเป็นต้นแบบสำหรับคดีตัวอย่างเพื่อทำการทดสอบผลทางกฎหมาย (impact ligigation) ในอนาคตอีกมาก
ในภาคใต้ของสหรัฐ โดยเฉพาะในแถบ "ดีพเซาธ์" ซึ่งการแบ่งแยกเชื้อชาติฝังรากลึกนั้น ปฏิกิริยาของคำวินิจฉัยในหมู่สาธารณชนคนขาวส่วนใหญ่คือ "เสียงดังรบกวนและดื้อดึง" (noisy and stubborn) ผู้นำทางรัฐบาลและการเมืองหลายคนในภาคใต้รับแผนชื่อ "การขัดขืนครั้งใหญ่" สร้างขึ้นโดยสมาชิกวุฒิสภา แฮรี เอฟ. เบิร์ด เพื่อขัดขวางความพยายามบีบบังคับพวกตนให้ยุติการแบ่งแยกระบบโรงเรียน สี่ปีต่อมา ในคดีระหว่าง คูเพอร์ กับแอรอน ศาลฯ ยืนยันคำวินิจฉัยในคดีบราวน์ และระบุชัดเจนว่าข้าราชการและสมาชิกสภานิติบัญญัติของรัฐไม่มีอำนาจทำให้คำวินิจฉัยนี้เป็นโมฆะ
ท่าอากาศยานนานาชาติลังกาวี
ท่าอากาศยานนานาชาติลังกาวี  เป็นท่าอากาศยานนานาชาติบนเกาะลังกาวี รัฐเกอดะฮ์ ประเทศมาเลเซีย ตั้งอยู่ใกล้กับเมืองปาดังมัตซิราต ระยะเวลาที่ใช้ในการเดินทางระหว่างท่าอากาศยานนานาชาติลังกาวี–ท่าอากาศยานนานาชาติกัวลาลัมเปอร์ ประมาณ 1 ชั่วโมง
สถิติปี ค.ศ. 2009 มีผู้โดยสารมาใช้บริการ 1,539,271 คน จำนวนเที่ยวบิน 39,815 เที่ยว
อุบัติเหตุและอุบัติการณ์
ต่อมาในปี ค.ศ. 2014 ภายหลังจากที่มาเลเซียแอร์ไลน์ เที่ยวบินที่ 370 หายสาปสูญ มีการสันนิษฐานว่าเครื่องบินได้มุ่งหน้ามาที่เกาะแห่งนี้ แทนที่จะมุ่งหน้าไปยังท่าอากาศยานนานาชาติปักกิ่ง
จอน วอยต์
โจนาธาน วินเซนต์ "จอน" วอยต์ (Jonathan Vincent "Jon" Voight) เกิดเมื่อวันที่ 29 ธันวาคม ค.ศ. 1938 เป็นนักแสดงชาวอเมริกัน มีผลงานโดดเด่นในช่วงปลายคริสต์ทศวรรษ 1960 กับบทที่ดูเหมือนเป็นผู้ชายขายตัวในภาพยนตร์ยอดเยี่ยมรางวัลออสการ์เรื่อง Midnight Cowboy จากเรื่องนี้ทำให้เขาได้รับการเสนอชื่อเข้าชิงรางวัลออสการ์เป็นครั้งแรก และเมื่อผ่านไปหลายทศวรรษ วอยต์ก็ยังคงได้รับบทบาทท้าทาย อาทิ ในภาพยนตร์เรื่อง Deliverance (1972), และ Coming Home (1978) ที่ทำให้เขาได้รับรางวัลออสการ์ สาขานักแสดงนำชายยอดเยี่ยม วอยต์ยังรับบทเป็น นักข่าวกีฬา ฮาเวิร์ด โคเซล ในภาพยนตร์ชีวประวัติเรื่อง Ali ซึ่งทำให้เขาได้เข้าชิงออสการ์เป็นครั้งที่ 4 เขายังแสดงในซีรีส์ในฤดูกาลที่ 7 ของ 24 ในบทตัวร้าย โจนาส ฮอดเจส
วอยต์ เป็นบิดาของนักแสดง เจมส์ ฮาเวนและแองเจลินา โจลี และยังเป็นพี่ชายนักร้อง นักแต่งเพลง ชิป เทย์เลอร์ และนักธรณีวิทยา แบร์รี วอยต์
แหล่งข้อมูลอื่น
1938
เอ็มลีน ฮิวส์
เอ็มลีน วอลเตอร์ ฮิวส์ (Emlyn Walter Hughes; 28 สิงหาคม ค.ศ. 1947 - 9 พฤศจิกายน ค.ศ. 2004) เป็นอดีตนักฟุตบอลชาวอังกฤษ เขาเริ่มต้นอาชีพในปี ค.ศ. 1964 ที่แบล็กพูล ก่อนจะย้ายไปลิเวอร์พูลในปี ค.ศ. 1967 เขาลงเล่นให้กับลิเวอร์พูล 665 นัด และเป็นกัปตันทีมคว้าแชมป์ลีก 3 สมัย และแชมป์เอฟเอคัพ ในทศวรรษที่ 1970 ต่อมาเขาคว้าแชมป์ยูโรเปียนคัพ 2 สมัย ครั้งแรกในปี ค.ศ. 1977 และแชมป์ยูฟ่าคัพ 2 สมัย ฮิวส์ได้รับรางวัลนักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1977 ฮิวส์คว้าแชมป์ทุกถ้วยภายในประเทศด้วยการคว้าแชมป์ลีกคัพกับวุลเวอร์แฮมป์ตันวอนเดอเรอส์ ในปี ค.ศ. 1980 นอกเหนือจากวูล์ฟส์แล้ว เขายังเล่นให้กับ รอเทอรัมยูไนเต็ด, ฮัลล์ซิตี, แมนส์ฟีลด์ทาวน์ และ สวอนซีซิตี ฮิวส์ติดทีมชาติอังกฤษ 62 นัด ยิงได้ 1 ประตูซึ่งเขาเป็นกัปตันทีม
หลังจากเกษียณจากวงการฟุตบอล เขาทำงานเป็นสื่อ ส่วนใหญ่กับบีบีซี โดยเขาได้รับพระราชทานเครื่องราชอิสริยาภรณ์ชั้น OBE ในปี ค.ศ. 1980 ในฐานะที่เขาทำคุณประโยชน์ทางด้านกีฬา ฮิวส์เสียชีวิตด้วยโรคเนื้องอกในสมอง เมื่ออายุ 57 ปี ในปี ค.ศ. 2004
ชีวิตวัยเด็ก
เอ็มลิน ฮิวส์ เป็นลูกชายของ เฟร็ด ฮิวส์ อดีตนักรักบี้มืออาชีพ
ปราสาทปรางค์กู่
ปราสาทปรางค์กู่ ตั้งอยู่ในพื้นที่ตำบลกู่ อำเภอปรางค์กู่ จังหวัดศรีสะเกษ ห่างจากศาลากลางจังหวัดศรีสะเกษ ประมาณ 70 กิโลเมตร สร้างด้วยอิฐเรียงแผ่นใหญ่เหมือนปราสาทศรีขรภูมิ จังหวัดสุรินทร์ ซึ่งเป็นศาสนสถานสมัยขอมที่เก่าแก่ มีอายุกว่าพันปี ด้านหน้าปรางค์กู่ มีสระน้ำขนาดใหญ่เป็นทำเลพักหากินของนกเป็ดน้ำ ซึ่งมีมากในช่วงฤดูแล้งตั้งแต่เดือนกุมภาพันธ์
ปราสาทปรางค์กู่ หรือปราสาทบ้านกู่ ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478
การเดินทาง
การเดินทางมายังปราสาทปรางค์กู่ สามารถเดินทางได้ 2 เส้นทาง คือ เส้นทางศรีสะเกษ-สุรินทร์ แยกซ้ายเข้าทางหลวงแผ่นดินหมายเลข 2234 หรือเส้นทางศรีสะเกษ-ขุขันธ์ แยกขวาเข้าทางหลวงแผ่นดินหมายเลข 2167 ปรางค์กู่อยู่ห่างจากตัวอำเภอปรางค์กู่ ประมาณ 10 กิโลเมตร
แครกดาวน์ 3
แครกดาวน์ 3 (Crackdown 3) เป็นวิดีโอเกมแอ็กชันผจญภัยที่พัฒนาโดยซูโมดิจิทัล และเผยแพร่โดยไมโครซอฟท์สตูดิโอส์ สำหรับไมโครซอฟท์ วินโดวส์ และเอกซ์บอกซ์วัน ซีรีส์นี้ยังคงดำเนินต่อนับเป็นเก้าปีหลังจากการเปิดตัวแครกดาวน์ 2 วิดีโอเกมเอกซ์บอกซ์ 360 ใน ค.ศ. 2010 ซึ่งเดิมกำหนดจะวางจำหน่ายใน ค.ศ. 2016 แต่เกมถูกเลื่อนไปจากเวลากำหนดหลายครั้ง เกมดังกล่าวเปิดตัวเมื่อวันที่ 15 กุมภาพันธ์ ค.ศ. 2019 และได้รับการวิจารณ์จากนักวิจารณ์ที่หลากหลาย ซึ่งยกย่องการกลับมาของคุณสมบัติหลักจากภาคก่อนและระดับความเพลิดเพลิน แต่ก็ยังถูกวิพากษ์วิจารณ์ว่าขาดนวัตกรรมและการออกแบบที่ล้าสมัย
การตอบรับ
แครกดาวน์ 3 ได้รับบทวิจารณ์แบบ "ผสมหรือค่าเฉลี่ย" ตามข้อมูลจากตัวรวบรวมบทวิจารณ์ เมทาคริติก
เว็บไซต์ไอจีเอ็นตั้งข้อสังเกตถึงการขาดนวัตกรรมโดยระบุว่า "แครกดาวน์ 3 มอบสิ่งที่ทำให้เกมต้นฉบับเป็นเกมที่สนุก แต่ไม่มากไปกว่านี้" เว็บไซต์เดสทรักทอยด์ยังรู้สึกผิดหวังกับวิวัฒนาการของซีรีส์นี้และเขียนว่า "แครกดาวน์ 3 เป็นเกมแครกดาวน์ที่ดี ซึ่งน่าเสียดาย ที่ไม่ได้มีความหมายอะไรอีกต่อไป การออกแบบเกมสมัยใหม่ได้ก้าวข้ามรูปแบบแครกดาวน์ไปอย่างก้าวกระโดด" นิตยสารอีจีเอ็มนาวเขียนถึงเกมนี้ว่า "มันเป็นการระเบิดเมื่อคุณรู้สึกอยากแบ่งเขต, ออกล่าลูกกลม, กระโดดข้ามหลังคา และระเบิดผู้ร้าย" และปิดท้ายด้วยการกล่าวว่า "มันสนุกดี แต่จะไม่ปฏิวัติอุตสาหกรรมทั้งหมด"
นิตยสารพีซี เกมเมอร์เขียนว่า "แครกดาวน์ 3 เกิดขึ้นหลังจากแครกดาวน์ภาคแรก 12 ปีแต่ไม่มีไอเดียใหม่ ๆ จาก 12 ปีที่จะแบ่งปัน" และจบด้วยการกล่าวว่า "ก็โอเคสำหรับเกมนี้ที่น่าตื่นเต้นเมื่อทศวรรษที่แล้ว" เว็บไซต์เดอะเวิร์จ เรียกแครกดาวน์ 3 ว่าเป็นเน็ตฟลิกซ์ออริจินัลของเกม" โดยระบุว่า: "คุณรู้ว่าเมื่อไหร่ที่มีการแสดงที่คุณชอบ แต่คุณภาพลดลงและในที่สุดก็ถูกยกเลิก และผู้สร้างบอกว่าพวกเขาต้องการสร้างซีซันใหม่ หรืออาจจะรีเมกสักวัน แต่มันติดอยู่ในนรกแห่งการผลิตเป็นเวลาหลายปี จากนั้นเน็ตฟลิกซ์หรือใครก็ตามที่จมเงินจำนวนมากลงไป และในที่สุดมันก็ได้รับการเปิดตัวและมันก็ไม่ค่อยดีเท่าที่คุณจำต้นฉบับได้ แต่มันก็ยังค่อนข้างสนุกสนานและเฮ้ คุณจ่ายค่าเน็ตฟลิกซ์อยู่แล้วดังนั้นคุณจะไม่บ่นเกี่ยวกับการได้รับ 'ฟรี?' นั่นคือแครกดาวน์ 3 ซึ่งเป็นวิดีโอเกมในฐานะเน็ตฟลิกซ์ออริจินัล"
ส่วนเบน "ยาตซี" โครชอว์ จากเว็บซีรีส์ซีโรพังชิวเอชันได้จัดอันดับให้เป็นเกมที่ยอดเยี่ยมที่สุดอันดับสี่ของ ค.ศ. 2019
กีฬายิมนาสติกในโอลิมปิกฤดูร้อน 2000 – รอบคัดเลือกยิมนาสติกสากลชาย
การแข่งขันกีฬายิมนาสติกสากลชายในโอลิมปิกฤดูร้อน 2000 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 98 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 16 กันยายน ค.ศ. 2000
แพนโดร่า ฮาร์ทส์
แพนโดร่า ฮาร์ทส์   เป็นการ์ตูนญี่ปุ่น ผลงานเรื่องที่สองของ โมจิซุกิ จุน (ผู้เขียนและวาดมังงะเรื่อง Crimson-Shell และ บันทึกแวมไพร์วานิทัส) คาแรกเตอร์ดีไซน์อนิเมะออกแบบโดยคุณ ชิซูรุ โคบะยะชิกับชินอิจิ ยามาโอกะ
แพนโดร่า ฮาร์ทส์ เป็นการ์ตูนญี่ปุ่นที่ได้รับแรงบันดาลใจจากวรรณกรรมชุด อลิซท่องแดนมหัศจรรย์ ลงตีพิมพ์ครั้งแรกในนิตยสารการ์ตูน GFantasy ฉบับเดือนพฤษภาคม พ.ศ. 2549 ซึ่งต่อมาได้ถูกตีพิมพ์เป็นรูปเล่มโดย สำนักพิมพ์ Square Enix และถูกดัดแปลงในเป็นอนิเมะโทรทัศน์โดย Xebec Studio ออกอากาศในปี พ.ศ. 2549 โดยได้รับเสียงตอบรับที่ดีเป็นอย่างมาก ปัจจุบันมังงะเรื่องนี้ได้จบบริบูรณ์แล้ว รวมจำนวนทั้งสิ้น 24 เล่ม โดยสำนักพิมพ์สยามอินเตอร์คอมิกส์ ได้รับสิทธิในการตีพิมพ์ในประเทศไทย
มังงะ แพนโดร่า ฮาร์ทส์ ติดอันดับ The New York Times Manga Best Sellers ระหว่างปี พ.ศ. 2552 - พ.ศ. 2555
บ็อกซ์เซ็ท ที่จัดตีพิมพ์เป็นภาษาอังกฤษ โดยสำนักพิมพ์เยนเพรส ได้รางวัลที่หนึ่งในหมวด Young Adult Graphic Novel Series ณ งานนิวยอร์กบุ๊คโชว์ครั้งที่ 32 ในปี พ.ศ. 2561
เนื้อเรื่อง
"มีคนเคยกล่าวว่า ที่นั่นคือความืดมิดที่กลืนกินทุกสิ่ง
แต่ก็ใช่ว่า ที่แห่งนั่นจะไม่มีแสงสว่างเลย"
[ คนที่ทำบาปร้ายแรง จะถูกส่งไปยังคุกนรกที่เรียกว่า "อาบิส" เมือเข้าไปยังสถานที่แห่งนั้นแล้ว คนๆ นั้นจะไม่สามารถกลับออกมาได้อีก.. ]
ออซ เวซาริอุส บุตรคนโตของตระกูลเวซาริอุส หนึ่งในสี่ตระกูลขุนนางใหญ่ ต้องมาเข้าพิธีบรรลุนิติภาวะในวันเกิดครบรอบ 15 ปีของตน ณ คฤหาสน์เก่าแก่ภายนอกเมือง ระหว่างที่รอเวลาเข้าพิธี ออซและเด็กรับใช้วัยใกล้เคียงกันที่ชื่อกิลเบิร์ต บังเอิญไปพบเข้ากับหลุมศพปริศนาในสวนของคฤหาสน์ บนหลุมศพนั้นมีนาฬิกาพกสีทองห้อยอยู่ที่กางเขน เมื่อออซเปิดดูก็พบว่านาฬิกามีกลไกกล่องดนตรีในตัว แล้วจู่ๆ เขาก็เห็นภาพหลอน ออซพบว่าตัวเองยืนอยู่กลางห้องที่รายล้อมไปด้วยตุ๊กตาที่อยู่บนชั้นวางของ พวกตุ๊กตากล่าวต้อนรับเขาแล้วหัวเราะใส่ จากนั้นเด็กสาวผมสีดำยาวที่เขาไม่รู้จักก็ปรากฏกายขึ้น เธอตรงเข้ามาบีบคอของออซพร้อมกับบอกว่า เธอจะไม่มีวันให้อภัยเขาเด็ดขาด แล้วออซก็ตื่นจากภวังค์เมื่อกิลเบิร์ตเอามือแตะไหล่ของเขาแล้วถามว่าเป็นอะไรหรือเปล่า ออซรู้สึกไม่สบายใจ แต่ท่วงทำนองแสนเศร้าจากนาฬิกาพกเรือนนั้น ช่างฟังดูคุ้นหูอย่างบอกไม่ถูก ออซจึงตัดสินใจเก็บมันไว้กับตัว
เมื่อพิธีเริ่มขึ้นในคฤหาสน์ ขณะที่ออซกล่าวคำปฏิญาณต่อหน้านาฬิกาโบราณเรือนใหญ่ที่ตายมาแล้วกว่าร้อยปี เข็มนาฬิกาที่ควรจะหยุดเดินไปแล้วก็กลับมาเดินอีกครั้ง ระฆังเหนือหัวของเขาส่งเสียงก้องกังวาน ออซหันไปมองรอบตัวด้วยความตกใจ และพบว่าพบว่าแขกทุกคนหยุดนิ่งไปหมด กลุ่มคนสวมเสื้อคลุมสีแดงปรากฏกายขึ้น พวกเขาคือคนของ บาสเคอร์วิล ตระกูลที่ถูกเรียกขานว่าเป็น ผู้คุมกฏแห่งอาบิส ออซพยายามดิ้นรนขัดขืน แต่สุดท้ายเขาก็ทำอะไรไม่ได้
"บาปของเจ้านั้น ก็คือตัวตนของเจ้านั่นเอง"
ออซที่ยังไม่เข้าใจอะไรดี ถูกโซ่พันธนาการรอบตัวแล้วลากลงสู่ความมืดมิด และได้พบกับเชนที่อยู่กลางซากปรักหักพัง (Chain - ปีศาจทีถือกำเนิดจากอาบิส) เชนตัวนั้นคือ B-Rabbit แม้ร่างจริงจะเป็นกระต่ายยักษ์สีดำ แต่ B-Rabbit นั้นแตกต่างจากเชนตัวอื่นที่มีรูปลักษณ์น่าเกลียดน่ากลัว เชนตัวนั้นมีรูปร่างเป็นเด็กสาว ชื่อจริงของเธอคือ อลิซ  เธอไม่มีความทรงจำ สิ่งที่จำได้ก็คือชื่อของตัวเองเท่านั้น ออซไม่มีพลังที่จะออกไปด้วยตนเอง ส่วนอลิซเป็นเชนไม่มีร่างเนื้อจึงไม่สามารถปลดปล่อยพลังออกมาได้เต็มที่ แต่ทั้งสองมีจุดร่วมกันประการหนึ่งคืออยากออกไปจากอาบิส ในที่สุดออซจึงตกลงทำพันธสัญญากับอลิซ  และกลับออกมาบนโลกพร้อมกับพลังของ B-Rabbit ที่สถิตย์อยู่ในร่าง
เพื่อเข้าใจถึงบาปอันหนักหนาของตน
สองสิงนี้ผลักดันให้ออซออกตามหาความจริง และพบเจอเรื่องราวทั้งหมดที่เกิดขึ้นหลังจากนั้น
ตระกูลเวซาริอุส
ลูกชายคนโตแห่งตระกูลเวซาริอุส 1 ใน 4 ตระกูลขุนนางใหญ่ เป็นเด็กหนุ่มที่ค่อนข้างร่าเริงและจัดการกับสถานการณ์เก่ง ดูภายนอกเหมือนเป็นเด็กขี้เล่นแต่ก็มีความคิดและบุคลิกที่เป็นผู้ใหญ่พอสมควร
น้องสาวของออซ หลังจากที่ออซตกไปสู่อาบิส เธอได้เข้าไปเรียนที่โรงเรียนลัตวิดจ์ (Lutwidge Academy) ในสายตาของเธอ ออซเป็นพี่ชายที่ดีที่สุดเสมอ
พ่อของออซและเอด้า เป็นผู้ทำพันธสัญญากับเชนที่ชื่อว่า กริฟฟอน
ตระกูลไนท์เรย์
อดีตเป็นข้ารับใช้และเพื่อนในวัยเด็กของออซ พอออซตกไปสู่อาบิส เขาก็ถูกรับเลี้ยงเป็นบุตรบุญธรรมของตระกูลไนท์เรย์ ได้ทำพันธสัญญากับเชนแห่งตระกูลไนท์เรย์ เรเวน นอกจากนี้ยังเป็นสมาชิกขององค์กรแพนโดร่า จุดอ่อนของกิลเบิร์ตคือเขากลัวแมวมาก
เป็นน้องชายของ กิลเบิร์ต รักพี่ชายเป็นที่สุด นิสัยเจ้าเล่ห์ เขาปกปิดรายละเอียดของเหตุการณ์โศกนาฏกรรมแห่งซาบริเอร์เอาไว้ด้วยเหตุผลบางประการ
เอคโค่ – ผู้ติดตามของวินเซนต์ ไนท์เรย์ ออซมักเรียกเธอว่า 'เอโกะจัง' สไวย์(นอยส์) – เปรียบได้กับบุคลิกที่สองของเอคโค่ (ชื่อ “สไวย์” ก็แปลว่า “สอง” เช่นเดียวกัน) สไวย์ทำงานให้กับบาสเคอร์วิลล์ ครอบครองเชนชื่อ “ดอลดัม”(Doldum)
บุตรชายคนเล็กของตระกูลไนท์เรย์ เอลิออทมีนิสัยเลือดร้อนและหัวแข็ง เขาพกดาบสีดำสนิทซึ่งเป็นดาบประจำตระกูลไปไหนมาไหนด้วยเสมอ เอลิออทมีผู้ติดตามที่ชื่อลีโอ ซึ่งเขาปฏิบัติกับลีโออย่างเพื่อนสนิทที่มีสถานะเท่าเทียมกัน
พี่ชายของเอลิออท ต่างถูกฆ่าตายโดยนักล่าหัว
บุตรีเพียงคนเดียวของไนท์เรย์ วาเนซซ่าคัดค้านเรื่องที่เอลิออทเลือกลีโอที่เป็นชาวบ้านธรรมดาๆมาเป็นผู้ติดตาม แต่ภายหลังก็ยอมรับได้ วาเนซซ่าถูกฆ่าโดย ”นักล่าหัว” เช่นเดียวกัน
ดยุกไนท์เรย์ เป็นพ่อของเฟรด, คล๊อต , เออเนสต์ , วาเนซซ่า และเอลิออท เบอร์นาร์ดรับวินเซนต์และกิลเบิร์ตเข้ามาเป็นบุตรบุญธรรมเพราะต้องการใช้ประโยชน์จากสองพี่น้อง
แม่ของ เฟรด, คล๊อต , เออเนสต์ , วาเนซซ่า และเอลิออท ภรรยาของเบอร์นาร์ด
ตระกูลเรนส์เวิร์ธ
ดัชเชสผู้นำตระกูลเรนส์เวิร์ธ ภายนอกดูเป็นหญิงชราที่นั่งรถเข็นทั่วไป มีความสัมพันธ์บางอย่างกับดยุกบาร์ม่า เป็นคนใจดีที่น่ากลัวทีเดียว เรมเองก็ถูกคุณยายเรนส์เวิร์ธแกล้งจนต้องอยู่ที่คฤหาสน์เรนส์เวิร์ธนานกว่า 2 ปี เชอร์ริลเป็นเพื่อนสนิทกับไซ เบซาริอุส และเบอร์นาร์ด ไนท์เรย์ เธอเป็นคนของแพนโดร่าเช่นเดียวกัน และยังครอบครองเชนที่ชื่อ “โอว์ล”(Owl) ไว้อีกด้วย เชอริลเป็นยายของชารอน
หลานสาวของดัชเชสเรนส์เวิร์ธ ชารอนเป็นผู้ทำพันธสัญญากับเชน เอเควส (Eques) เธอมักจะอยู่เคียงข้างเบรกเสมอ
ลูกสาวของเชอริล แม่ของชารอน เป็นคนง่ายๆ สบายๆ เบรกรักและเคารพในตัวเธอมาก เพราะเธอเคยช่วยเหลือเบรกเอาไว้ในตอนที่จิตใจของเขาแตกสลาย
ตระกูลบาร์มา
ผู้นำตระกูลบาร์ม่า เป็นบุคคลที่ชอบรวบรวมข้อมูลต่างๆ ไว้มากมาย และอ้างว่าตนล่วงรู้ทุกสิ่งทุกอย่างในโลก รูฟัสครอบครองเชนที่ชื่อ นกโดโด้ มีความสามารถในการสร้างภาพลวงตา
หนึ่งในสมาชิกขององค์กรแพนโดร่า คนรับใช้ตระกูลบาร์ม่า และเพื่อนคนสำคัญของเบรก เรมทำพันธสัญญากับเชน กระต่ายมีนา (March Hare) ซึ่งเจ้าตัวบอกว่าไร้ประโยชน์
เธอเป็นหนึ่งในผู้สมรู้ร่วมคิดที่วางแผนให้เกิดโศกนาฏกรรมแห่งซาบริเอร์
พยานเพียงคนเดียวที่หลงเหลือจากโศกนาฏกรรมแห่งซาบริเอร์ สนิทกับเกลน บาสเคอร์วิลล์, แจ็ค เบซาริอุส และเรย์มอนด์ ไนท์เรย์มาก
ตระกูลบาสเคอร์วิล
หัวหน้าตระกูลบาสเคอร์วิล ในอดีตเกลนเคยครอบครองเชนถึง 5 ตัวด้วยกัน คือ “กริฟฟอน”( Gryphon) ,“จาบาว็อค”(Jabberwock) ,“นกโดโด้”(Dodo) ,“โอว์ล”(Owl) และ “เรเวน”(Raven) หรือเรียกอีกชื่อว่า "ปีกดำทั้ง 5" แต่หลังจากเกิดโศกนาฏกรรมแห่งซาบริเอร์ เชน 4 ตัวก็ถูกแจกจ่ายไปยังตระกูลขุนนางใหญ่ทั้งสี่ เว้นแต่จาบาว็อคที่ยังอยู่กับเกลน
เจ้าบ้านตระกูลบาสเคอร์วิลก่อนหน้าออซวาลด์
หนึ่งในสมาชิกบาสเคอร์วิล เธอเป็นหญิงสาวนัยน์ตาสีแดง ผมยาวสีดำงดงาม นิสัยเอาแต่ใจและเห็นแก่ตัว อย่างไรก็ตามเธอยังมีอีกด้านที่ไม่เปิดเผยให้คนอื่นล่วงรู้
หนึ่งในผู้ก่อโศกนาฏกรรมแห่งซาบริเอร์ แจ็คเรียกเธอว่า ลอตตี้ เธอตกอาบิสไปและกลับออกมาได้ ลอตตี้มีเชนชื่อ “เลออน”(Leon)
หนึ่งในผู้ก่อโศกนาฏกรรมแห่งซาบริเอร์ เป็นชายที่ค่อนข้างสุภาพและมีรอยสักที่หน้า ถูกฆ่าตายโดยเบรกในเล่มที่ 14 เพราะเอาตัวเข้ารับการโจมตีแทนลิลลี่ "เป็นหนึ่งในผู้ที่ถูกเลือกเป็นพิเศษจากอาบิส" มีเชนชื่อ 'โทฟ'
เป็นชายร่างอ้วน มีรอยสักแบบเดียวกับแฟง "เป็นหนึ่งในผู้ที่ถูกเลือกเป็นพิเศษจากอาบิส" แต่ไม่มีเชนเป็นของตัวเอง ชอบคลุมผ้าปดปิดใบหน้าและไม่ค่อยแสดงสีหน้าเท่าไหร่
เด็กผู้หญิงน่าตาน่ารัก ถูกกล่าวหาว่าไร้ประโยชน์และสักรอยสักที่หน้า(เป็นรอยสักเดียวกับที่แฟงและดั๊กสัก เพราะทั้งสองเห็นว่ามันเท่ห์ดี) เป็นเด็กผู้หญิงที่ชอบเล่นและพยายามเป็นเพื่อนกับเรม เธอมีเชนชื่อ “แบนเดอร์สแนช”(Bandersnatch)
รายชื่อตอน(มังงะ)
1. Retrace I : Innocent Calm
2. Retrace II : Tempest of Conviction
3. Retrace III : Prisoner and Alichino
4. Retrace IV : Rendezvous
5. Retrace V : Clockwise Doom
6. Retrace VI : Where am I
9. Retrace IX : Question
10. Retrace X : Malediction
11. Retrace XI : Grim
12. Retrace XII : Where Am I
13. Retrace XIII : A Lost Raven
14. Retrace XIV : Lop Ear
16. Retrace XVI : Keeper of the Secret
17. Retrace XVII : Odds and Ends
18. Retrace XVIII : Hollow Eye Socket
19. Retrace XIX : Detestably
20. Retrace XX : Who Killed Poor Alice
21. Retrace XXI : Discord
22. Retrace XXII : His Name Is
23. Retrace XXIII : Conflict
24. Retrace XXIV : Hello My Sister
25. Retrace XXV : Eliot and Reo
26. Retrace XXVI : The Pool of Tears
27. Retrace XXVII : Get Out of the Pool
28. Retrace XXVIII : Modulation
29. Retrace XXIX : Rufus Barma
30. Retrace XXX : Snow White Chaos
33. Retrace XXXII : Snow Dome
34. Retrace XXXIII : Echo of Noise
35. Retrace XXXIV :  Noise of Echo
36. Retrace XXXV : Madness of Lost Memories
37. Retrace XXXVI : Sablier
39. Retrace XXXVIII : Scapegoat
40. Retrace XXXIX : Gate of Blackness
42. Retrace XLI : Where am I
43. Retrace XLII : Retrace:XLII Stray
44. Retrace XLIII : Crown of Clown
46. Retrace XLV : Queen Of Hurts
47. Retrace XLVI : Persona
48. Retrace XLVII : Unbirthday
49. Retrace XLVIII : Isia=Yura
50. Retrace XLIX : Night in Gale
51. Retrace L : L Reverse Corte
52. Retrace LI : Lily & Reim
53. Retrace LII : Bloody Rites
54. Retrace LIII : Humpty Dumpty Sat on a Wall
55. Retrace LIV : Blank Smile
57. Retrace LVI : Rabbit Eyes
58. Retrace LVII : Humpty Dumpty Had a Greal Fall
59. Retrace LVIII : Puddle of Blood
60. Retrace LIX : Couldn't put Humpty Dumpty together again
61. Retrace LX : Lv Egg Shell
63. Retrace LXII : Now On Sale!
65. Retrace LXIV : Tarantelle
66. Retrace LXV : Collapse
67. Retrace LXVI : Jack
68. Retrace LXVII : Lacie
69. Retrace LXVIII : Glan
70. Retrace LXIX : Alice
71. Retrace LXX : Oz
72. Retrace LXXI : Black Rabbit
73. Retrace LXXII : Bloody Rabbit
74. Retrace LXXlll : Jack's Secret guilty memories
75. Retrace LXXV : Broken Rabbit
76. Retrace LXXVI : Alone
77. Retrace LXXVII : Alice & Oz
78. Retrace LXXVIIl : Decision
79. Retrace LXXIX : Falling
80. Retrace LXXX : Oscar Vessalius
81. Retrace LXXXI : Children
82. Retrace LXXXII : Wish
84. Retrace LXXXIV : Trickster
85. Retrace LXXXV : Reverebrate
86. Retrace LXXXVI : Wager
87. Retrace LXXXVII : Starting Point
88. Retrace LXXXVIII: Answer
89. Retrace LXXXIX: Staccato drop
90. Retrace XC: Clocktower
91. Retrace XCI: Juror
92. Retrace XCII: A Story
93. Retrace XCIII: Abyss
94. Retrace XCIV: Blaze
95. Retrace XCV: Vincent
96. Retrace XCVI: Disagree
97. Retrace XCVII: I am
98. Retrace XCVIII: Reverberate
99. Retrace XCIX: Shade
100. Retrace C: Ossia
101. Retrace CI: Oswald
102. Retrace CII: The Nursery
103. Retrace CIII: Call Your Name
104. Retrace CIV: Will
กระแสตอบรับ
สำหรับชุดที่แปดของ แพนโดร่า ฮาร์ท ได้รับอันดับที่ 21 บนโทฮันชาร์ทระหว่างวันที่ 21 และ 30 มีนาคม ค.ศ. 2009 และอันดับที่ 19 ระหว่างวันที่ 31 มีนาคม และ 6 เมษายน ค.ศ. 2009 ส่วนชุดที่เก้า ได้รับอันดับที่หนึ่งในวันที่ 27 กรกฎาคม และ 2 สิงหาคม
สุดขั้วยุทธภพ
สุดขั้วยุทธภพ (絕世無雙) เป็นการ์ตูนจีนฮ่องกงที่ได้รับความนิยมอย่างมาก สร้างสรรค์โดย "เหอจื้อหวิน" ที่เป็นทั้งผู้แต่งและเขียน โดยก่อหน้านี้เคยโด่งดังมาจากการเขียนการ์ตูนเรื่อง"เซียวฮื่อยี้" (ลูกปลาน้อย หรือเดชเซียวฮื่อยี้) ซื่งเป็นผลงานชิ้นแรกหลังจากแยกออกมาเปิดบริษัทเขียนการ์ตูนของตนเอง เมื่อวันที่ 19 เมษายน พ.ศ. 2544 ใช้เวลาในการร่างเรื่องทั้งหมดราว 4 ปีเต็ม โดยวางจุดเริ่มต้นของเรื่องราวมาจากบรรดาฝาแฝดทั้งหลาย
เนื้อเรื่องย่อ
เด็กทั้งสี่ถูกเลี้ยงมาโดย ยาจกเฒ่า นาม หยื่อหลงเฟย ซึ่งเป็นยอดฝีมือแห่งพรรคยาจก และเป็น 1 ใน 10 ยอดยุทธ์แห่งยุค เจ้าของสุดยอดวิชา เคล็ดนิทรา และ ท่าก้าวมัจฉามังกรแปร
ต่อมาเรื่องราวพลิกผัน นำพาให้ทั้งสี่ก้าวเข้าสู่ยุทธภพ กลายเป็นสุดยอดฝีมือ และมีส่วนร่วมในสงครามต่อต้านมองโกล
คัมภีร์ยุทธ์และลมปราณ
วิชาพื้นฐาน ท่าที่ 1 กงเล็บอเวจี  ท่าที่ 2 หม้ดปีศาจขุมนรก ท่าที่ 3 เท้าปีศาจไร้เงา วิชาพื้นฐาน ฝ่ามือกล้วยไม้
ทีโอที
บริษัท ทีโอที จำกัด (มหาชน)  (TOT Public Company Limited) เป็นรัฐวิสาหกิจประเภทสื่อสารโทรคมนาคมในสังกัดกระทรวงดิจิทัลเพื่อเศรษฐกิจและสังคม และถือเป็นกิจการโทรศัพท์แห่งชาติของไทย ดำเนินกิจการเกี่ยวกับโทรศัพท์และการสื่อสาร แปรรูปมาจาก องค์การโทรศัพท์แห่งประเทศไทย ซึ่งก่อตั้งเมื่อวันที่ 24 กุมภาพันธ์ พ.ศ. 2497
ทีโอทีได้ดำเนินกิจการเกี่ยวกับโทรศัพท์และการสื่อสารมาเป็นระยะเวลา 67 ปี จึงได้มีการควบรวมกิจการกับ กสท โทรคมนาคม เป็น บริษัท โทรคมนาคมแห่งชาติ จำกัด (มหาชน) ในวันที่ 7 มกราคม พ.ศ. 2564
องค์การโทรศัพท์แห่งประเทศไทย หรือ ท.ศ.ท.
เดิมเป็นหน่วยงานหนึ่งของกรมไปรษณีย์โทรเลข ใช้ชื่อว่ากองช่างโทรศัพท์ โดยได้เปลี่ยนมาเป็นองค์การโทรศัพท์แห่งประเทศไทย หรือ ท.ศ.ท. (Telephone Organization of Thailand) เมื่อวันที่ 24 กุมภาพันธ์ พ.ศ. 2497 ในช่วงแรกรับผิดชอบเฉพาะการวางชุมสายโทรศัพท์ในเขตนครหลวง แต่ในภายหลังได้ดูแลกิจการโทรศัพท์ของทั้งประเทศ โดยรับโอนความรับผิดชอบมาจากกรมไปรษณีย์โทรเลข
บริษัท ทศท คอร์ปอเรชั่น จำกัด (มหาชน)
วันที่ 31 กรกฎาคม พ.ศ. 2545 องค์การโทรศัพท์แห่งประเทศไทยได้แปรรูปเป็นบริษัทมหาชนจำกัด แต่ยังคงสถานะรัฐวิสาหกิจ ใช้ชื่อว่า บริษัท ทศท คอร์ปอเรชั่น จำกัด (มหาชน) (TOT Corporation Public Company Limited) เมื่อมีการปรับปรุงโครงสร้างทางราชการ บมจ.ทศท คอร์ปอเรชั่น ได้ย้ายมาสังกัดกระทรวงเทคโนโลยีสารสนเทศและการสื่อสาร
บริษัท ทีโอที จำกัด (มหาชน)
ชื่อเดิม ทศท คอร์ปอเรชั่น ได้เปลี่ยนแปลงอีกครั้ง โดยจดทะเบียนเป็นบริษัทมหาชนจำกัด ใช้ชื่อว่า บริษัท ทีโอที จำกัด (มหาชน)  (TOT Public Company Limited) เมื่อวันที่ 1 กรกฎาคม พ.ศ. 2548 นับว่าเพื่อให้เป็นชื่อที่ตรงกันทั้งภาษาไทยและภาษาอังกฤษ พร้อมเปลี่ยนตราสัญลักษณ์เหลือเพียงเครื่องหมาย ทีโอที
กิจการร่วมค้า ไทย-โมบาย
จากนโยบายของรัฐบาลในสมัยนั้นที่ต้องการให้ หน่วยงานของรัฐให้บริการโทรศัพท์เคลื่อนที่แข่งกับเอกชนเพื่อลดราคา จึงได้ให้รัฐวิสาหกิจในสังกัดกระทรวงคมนาคม (ในขณะนั้น) โดย ทีโอที กสท และ บจก. วิทยุการบินแห่งประเทศไทย จัดตั้งบริษัท เอซีที โมบาย จำกัด ชื่อบริษัทมาจากอักษรตัวแรกของทั้ง 3 หน่วยงาน ให้บริการโทรศัพท์เคลื่อนที่ใน ระบบ GSM1900 ภายใต้ชื่อ THAImobile ต่อมา บจก. วิทยุการบินแห่งประเทศไทย ได้ถอนหุ้นไปในปัจจุบัน คงเหลือเพียง ทีโอที และ กสท ที่ยังคงดำรงหุ้นในอัตราส่วน 58 : 42 ต่อมาในวันที่ 30 กันยายน พ.ศ. 2551 ทีโอทีได้ซื้อหุ้นในส่วนของ กสท เพื่อมาบริหารทั้งหมด พร้อมทั้งได้สิทธิ์การให้บริการสามจี และสิทธิ์การใช้คลื่นความถี่วิทยุ 1900 MHz แต่เพียงผู้เดียว เพื่อเตรียมนำไปให้บริการสามจี
บุญนิธิ
บุญนิธิ (อ่านว่า บุน-นิ-ทิ) แปลว่า ขุมทรัพย์คือบุญ หมายถึง บุญที่ทำสะสมไว้มาก ๆ จนพอกพูนเป็นบุญกองใหญ่ ท่านเปรียบบุญเหมือนกับขุมทรัพย์ด้วยเหตุผลว่า ขุมทรัพย์นั้นสามารถนำประโยชน์มาให้แก่ผู้เป็นเจ้าของได้มาก เช่นนำมากินใช้ นำมาปกป้องกำจัดปัดเป่าอันตรายทั้งปวงได้ และอยู่กับที่ไม่ถูกทำลายได้ง่าย บุญก็มีลักษณะเช่นนั้น คือเป็นสมบัติส่วนตัวของผู้ทำ โจรลักไปไม่ได้ น้ำท่วมไม่ได้ ติดตามอำนวยผลให้ผู้ทำไปทุกภพทุกชาติ ทำให้เจ้าของบุญได้เสวยผลบุญตลอดเวลา ทำให้ได้สมบัติที่ชอบใจทั้งปวง ทำให้ได้ลาภ ยศ สรรเสริญ และทำให้บรรลุมรรคผลนิพพานได้ แม้ความปรารถนาจะเป็นพระอรหันต์ เป็นพระพุทธเจ้าก็สำเร็จได้ด้วยบุญนิธิ
วัดประยูรธรรมาราม
วัดประยูรธรรมารามสร้างเมื่อวันที่ 14 สิงหาคม พ.ศ. 2518 โดยมีนางประยูร พันธุ์ฟัก เป็นผู้ถวายที่ดินทั้งหมดและดำเนินการจัดสร้างวัด กรมการศาสนาได้ประกาศตั้งเป็นวัดอย่างถูกต้องตามกฎหมาย เมื่อวันที่ 24 กุมภาพันธ์ พ.ศ. 2521 โดยมติมหาเถรสมาคม ได้ขนานนามว่า "วัดประยูรธรรมาราม" ชาวบ้านนิยมเรียก วัดประยูรรรังสิตาราม วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526
ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2505 นอกจากนี้ยังได้สร้างโรงเรียนประชาบาลในที่ดินของวัดเนื้อที่ 6 ไร่ และให้ทางราชการจัดหาสถานที่ภายในวัดให้กลุ่มสตรีอาสาพัฒนาท้องถิ่นเปิดสอนวิชาชีพ
พาราเมาต์โกลบอล
พาราเมาต์โกลบอล (Paramount Global) หรือชื่อทางการค้าในนาม พาราเมาต์ (Paramount) เป็นกลุ่มธุรกิจสื่อมวลชนและการบันเทิงข้ามชาติที่มีที่ตั้งในสหรัฐ เดิมใช้ชื่อ ไวอาคอมซีบีเอส (ViacomCBS) ภายหลังการควบกิจการของซีบีเอสคอร์เพอเรชัน และ ไวอาคอม (รุ่นที่ 2) เมื่อวันที่ 4 ธันวาคม ค.ศ. 2019 (แยกออกจากไวอาคอม (รุ่นแรก) ในปี ค.ศ. 2006) มีสำนักงานใหญ่อยู่ที่ One Astor Plaza ในแมนแฮตตัน นครนิวยอร์ก ในปี ค.ศ. 2019 บริษัทดำเนินการมากกว่า 170 เครือข่าย และมีสมาชิกประมาณ 700 ล้านคนในกว่า 180 ประเทศ บริษัทประกอบด้วยส่วนสำคัญทั้งสตูดิโอภาพยนตร์ พาราเมาต์พิกเจอส์, ซีบีเอสเอนเตอร์เทนเมนต์กรุป (ประกอบด้วยเครือข่ายซีบีเอส และซีดับเบิลยู), เครือข่ายโทรทัศน์ในประเทศ (อาทิ เอ็มทีวี, นิคคาโลเดียน, บีอีที, คอมเมดีเซ็นทรัล และ โชว์ไทม์) และบริการสตรีมมิงอย่าง พาราเมาต์+ และพลูโตทีวี และยังมีหน่วยธุรกิจต่างประเทศโดยเฉพาะการบริหารจัดการเครือข่ายระหว่างประเทศ ตลอดจนสินทรัพย์เฉพาะภูมิภาค เช่น Telefe ของอาร์เจนตินา และถือหุ้น 30% ในสตูดิโอเรนโบว์ เอซเซ.ปี.อา. ของอิตาลี
ไวอาคอมซีบีเอสประกาศเปลี่ยนชื่อเป็นพาราเมาต์โกลบอลเมื่อวันที่ 16 กุมภาพันธ์ ค.ศ. 2022 ระหว่างการนำเสนอผลประกอบการไตรมาสที่ 4 ของบริษัท
เรนาตู เอากุสตู
เรนาตู เอากุสตู เป็นนักฟุตบอลชาวบราซิล ปัจจุบันเล่นตำแหน่งกองกลางให้กับเป่ย์จิงกั๋วอันและทีมชาติบราซิล เขาเป็นหนึ่งในผู้เล่นที่ติดทีมชาติในการแข่งขันฟุตบอลโลก 2018 ที่ประเทศรัสเซีย และทำประตูในรอบก่อนรองชนะเลิศ นัดที่แพ้เบลเยียม 1–2 จนต้องตกรอบ
แอ ม่วงดี
แอ ม่วงดี หรือนายอิสมาแอล เกิดที่ อำเภอบางน้ำเปรี้ยว จังหวัดฉะเชิงเทรา ได้เข้ามาเรียนหนังสือในพระนครที่โรงเรียนอันยุมันอิสลาม และหัดมวยไทยกับครูซัน มหานาค เขาขึ้นชกแบบคาดเชือกเป็นครั้งแรกเมื่อ 6 มกราคม พ.ศ. 2466 ชนะน็อค แฉล้ม เสาวคนธ์ ยก 2 ที่สนามมวยสวนเจ้าเชตุ จากนั้น ได้ชกกับนักมวยที่มีชื่อเสียงหลายคน เช่น ชนะ ซิว อบเพชร ชกกับ สุวรรณ นิวาศวัต 3 ครั้ง แพ้ 2 เสมอ 1 เสมอกับเนียม ชัยชมพู ชนะน็อค สิน สาระเทียน ยก 2
ต่อมา พระยาคทาธรบดีสีหบาลเมือง นายสนามเวทีสวนสนุก ได้สนับสนุนให้แอไปชกที่มลายูและสิงคโปร์ ซึ่งแอได้ไปเรียนวิชารำมวยจากครูมวยชาวชวาจนกลายเป็นนักมวยไทยที่ไหว้ครูได้งามมากผู้หนึ่ง ขึ้นชกแบบฟรีสไตล์กับฮัจญีโมฮัมหมัด ราซัด แชมป์สีลัตจากไทรบุรีซึ่งแอเป็นฝ่ายชนะ เขาได้นำกระจับโลหะแบบที่นักมวยในสิงคโปร์ใช้มาใช้ในไทยเป็นคนแรก และได้ชักชวนแบตตลิง กิลโมร์มาชกมวยในไทยด้วย
เมื่อกลับมาเมืองไทยอีกครั้ง แอขึ้นชกที่เวทีสวนสนุกอีกหลายครั้งทั้งมวยไทยและมวยสากล โดยสังกัดคณะกิลโมร์ โดยชกมวยสากลแพ้น็อค ศิริ อ่องสุนทร ชกมวยไทย แพ้คะแนน วิชาญ ราชวัตร ชนะคะแนน บุญ สีมา แสวง ทองเจิม และชนะน็อค ชุบ ราชวัตร เมื่ออายุมากขึ้น แอได้แขวนนวม หันไปฝึกสอนนักมวยรุ่นใหม่ โดยตั้งคณะม่วงดีขึ้น ต่อมา ใน พ.ศ. 2489 แอ ม่วงดี ร่วมกับบัว วัดอิ่ม แนบ นิ่มรัตน์ เกิด แสงจันทร์ พูน พระขรรค์ชัย และมูล สังข์วิฑูรย์ขอขึ้นชกมวยคาดเชือกถวายในงานพระบรมศพ พระบาทสมเด็จพระเจ้าอยู่หัวอานันทมหิดล แต่ไม่ได้มีการจัดแต่อย่างใด ต่อมา แอล้มป่วยเป็นอัมพาตนานถึง 3 ปี ก่อนจะเสียชีวิตเมื่อ 18 พฤศจิกายน พ.ศ. 2519 ที่ฉะเชิงเทรา
น้ำพริกข่า
น้ำพริกข่า เป็นอาหารที่นิยมในภาคเหนือ กินกับเนื้อควายนึ่งหรือรกควายนึ่ง นิยมทำเมื่อล้มวัวหรือควาย เครื่องปรุงประกอบด้วย พริกแห้ง ข่าแก่ กระเทียม ตะไคร้ มะแขว่น เกลือ นิยมใช้แต่ข่าแก่ ไม่ใช้ข่าอ่อนเพราะกลิ่นรสร้อนแรงกว่า และเมื่อทิ้งไว้ ไม่มีรสเปรี้ยว ถ้าจะเก็บไว้รับประทานนานๆ จะคั่วให้แห้งก่อนเก็บ นอกจากนั้น ยังนิยมรับประทานกับหัวหมูนึ่ง และผักต้มเช่น หน่อไม้ เห็ดนางฟ้า
คณะกรรมการปกป้องนโยบายความเป็นกลางของพระมหากษัตริย์
คณะกรรมการปกป้องนโยบายความเป็นกลางของพระมหากษัตริย์ (Committee to Defend His Majesty's Neutrality Policy) เป็นองค์กรทางการเมืองฝ่ายซ้ายในกัมพูชาก่อตั้งเมื่อราว พ.ศ. 2498 โดย เซิน ฟอกโทว (บรรณาธิการของวารสารมาตุภูมิ) ทัช เฟือน ฮู ยวน และลต ฉาย (พี่ชายของลต ซอหรือพล พต) สันนิษฐานว่าก่อตั้งขึ้นตามแบบคณะกรรมการปกป้องสันติภาพและข้อตกลงเจนีวา ใน พ.ศ. 2499 คณะกรรมการนี้ได้ตีพิมพ์วิทยานิพนธ์ของฮู ยวน "The Co-operative Question" เป็นภาษาเขมร
ผู้บัญชาการใหญ่เขตตะวันตก (แวร์มัคท์)
ผู้บัญชาการใหญ่เขตตะวันตก (Oberbefehlshaber West) หรือ OB West เป็นตำแหน่งผู้บัญชาการทหารของกองทัพเยอรมันบนแนวรบด้านตะวันตกในช่วงสงครามโลกครั้งที่สอง ถือเป็นผู้บังคับบัญชาโดยตรงของผู้บัญชาการกลุ่มทัพ B, D, G, H และผู้บัญชาการกลุ่มทัพยานเกราะตะวันตก ถือเป็นตำแหน่งที่ขึ้นตรงต่อกองบัญชาการใหญ่แห่งแวร์มัคท์ อาณาเขตใต้บัญชาของผู้บัญชาการใหญ่เขตตะวันตกแตกต่างกันไปตลอดช่วงสงคราม ในอาณาเขตที่ห่างไกลที่สุดซึ่งไปถึงชายฝั่งมหาสมุทรแอตแลนติกของฝรั่งเศส ในช่วงปลายสงครามโลกครั้งที่สองในยุโรป ได้ถูกลดอาณาเขตในบัญชาลงเหลือแค่ในบาวาเรีย
ปลาทูน่าครีบน้ำเงินเหนือ
ปลาทูน่าครีบน้ำเงินเหนือ หรือ ปลาทูน่ายักษ์ (Northern bluefin tuna, Atlantic bluefin tuna, Giant blufin tuna; タイセイヨウクロマグロ; ) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี (Scombridae)
จัดเป็นปลาโอหรือปลาทูน่าชนิดหนึ่ง พบกระจายพันธุ์ในมหาสมุทรเขตอบอุ่นระหว่างละติจูดที่ 5-50 องศาเหนือ สามารถอยู่อาศัยบริเวณผิวน้ำในระยะอุณหภูมิกว้างมากพบการแพร่กระจายบริเวณมหาสมุทรแอตแลนติกฝั่งตะวันตกและมหาสมุทรแปซิฟิกฝั่งตะวันออก มีลักษณะพิเศษที่เห็นได้เด่นชัดคือ ความกว้างที่สุดของลำตัวปลาอยู่ทางตอนต้นของครีบหลังอันที่หนึ่ง ตัวค่อนข้างอ้วนสั้น หัวโต ตาโต ครีบหลังแยกออกเป็นสองส่วนอย่างชัดเจน ที่คอดหางมีสีดำ มีขนาดความยาวที่สุดมากกว่า 300 เซนติเมตร แต่ที่พบทั่วไปมีขนาด 200 เซนติเมตร  โดยตัวที่มีขนาดใหญ่ที่สุดเท่าที่บันทึกได้ คือ ยาว 458 เซนติเมตร และมีน้ำหนักถึง 684 กิโลกรัม มีอายุยืนยาวกว่า 30 ปี และเป็นสัตว์เลือดอุ่น เพราะร่างกายมีระบบปรับอุณหภูมิอย่างยอดเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง มีกลไกการทำงานของหัวใจที่ยอดเยี่ยม จัดเป็นปลาที่มีขนาดใหญ่ที่สุดในวงศ์นี้
ปลาทูน่าครีบน้ำเงินเหนือ นั้นเป็นปลาเศรษฐกิจที่มีความสำคัญเช่นเดียวกับปลาทูน่าชนิดอื่น ๆ โดยเฉพาะในประเทศญี่ปุ่น เป็นปลาที่ชาวญี่ปุ่นทำการประมงมานานกว่า 5,000 ปี โดยชาวพื้นเมืองชาวไฮดาในแถบแปซิฟิกตะวันตกเฉียงเหนือ และมีการประมูลซื้อขายปลากันในตลาดสดยามเช้า โดยในต้นปี ค.ศ. 2011 มีการให้ราคาปลาตัวที่มีน้ำหนักมากถึง 342 กิโลกรัม ด้วยราคาเกือบ 32,500,000 เยน (ประมาณ 11,900,000 บาท) ที่ตลาดปลาสึกิจิในกรุงโตเกียว นับเป็นการทำลายสถิติเดิมที่เคยทำไว้ที่น้ำหนัก 202 กิโลกรัม เคยถูกประมูลด้วยราคา 20 ล้านเยน  ปลาทูน่าครีบน้ำเงินเหนือด้วยความที่เป็นปลาขนาดใหญ่ ในตัวที่มีน้ำหนักเกินกว่า 130 กิโลกรัม จะมีเนื้อส่วนที่ติดไขมันมากกว่าปลาทูน่าชนิดอื่น ซึ่งเนื้อส่วนนี้เรียกกันในภาษาญี่ปุ่นว่า "โอะโทะโระ" (大とろ)
ซูปเปอร์วาย
ซูปเปอร์วาย หรือ ซูปเปอร์วาย ตะลุยนิทานอ่านสนุก (Super Why!) เป็นการ์ตูนเพื่อการศึกษาของสหรัฐ ฉายตอนแรกเมื่อวันที่ 3 กันยายน พ.ศ. 2550 จนถึงวันที่ 11 ตุลาคม พ.ศ. 2555 ต่อมาได้ฉายอีกครั้งเมื่อวันที่ 17 สิงหาคม พ.ศ. 2558 จนถึงวันที่ 12 พฤษภาคม พ.ศ. 2559 ส่วนในประเทศไทย ฉายทางทรูวิชั่นส์ ช่อง ทรู สปาร์ค และช่อง ไทยพีบีเอส และบริษัท TIGA ได้นำมาผลิตต่อในรูปแบบวีซีดีและดีวีดี
รายชื่อตอน
รายชื่อตอนของ ซูปเปอร์วาย ตะลุยนิทานอ่านสนุก ทั้งหมดมี 3 ฤดูกาล และ 103 ตอน
ฤดูกาลที่ 1
ซีซั่น 1 จำนวน 65 ตอน
ฤดูกาลที่ 2
ซีซั่น 2 จำนวน 15 ตอน
ฤดูกาลที่ 3
ซีซั่น 3 จำนวน 23 ตอน